ลูกเรือประมงไทยในโซมาเลีย 18 คน เดินทางถึงไทยแล้ว หลังร้องขอความช่วยเหลือผ่านทางสถานทูตไทย เนื่องจากไม่ได้รับความเป็นธรรมในการจ้างงาน
ลูกเรือประมงไทยในโซมาเลีย 18 คน เดินทางถึงไทยแล้ว หลังร้องขอความช่วยเหลือผ่านทางสถานทูตไทย เนื่องจาก ไม่ได้รับความเป็นธรรมในการจ้างงานเมื่อช่วงเช้าที่ผ่านมา ลูกเรือประมงไทย 18 คน ซึ่งทำงานอยู่บนเรือประมง WADANI 1 และสถานเอกอัครราชทูต ณ กรุงไนโรบี ช่วยเหลือส่งกลับจากรัฐพรุนท์แลนด์ ประเทศโซมาเลีย เดินทางถึงท่าอากาศยานนานาชาติสุวรรณภูมิโดยสวัสดิภาพแล้ว โดยมีนายณรงค์ บุญเสถียรวงศ์ รองอธิบดีกรมการกงสุล กระทรวงการต่างประเทศ และเจ้าหน้าที่กรมการกงสุล คอยอำนวยความสะดวก ซึ่งบรรยากาศเป็นไปด้วยความปิติยินดี โดยหลังจากนี้ กระทรวงการต่างประเทศ จะประสานงานกับหน่วยงานที่เกี่ยวข้องของไทยในการดูแลและช่วยเหลือลูกเรือภายหลังเดินทางถึงประเทศไทยแล้ว อาทิ การส่งกลับภูมิลำเนา การติดตามเงินค่าจ้างค้างจ่ายในการทำงานจากนายจ้างในโซมาเลีย รวมทั้ง สิทธิประโยชน์พึงมีพึงได้ของแรงงานที่จะได้รับจากกระทรวงแรงงาน ต่อไปสำหรับการช่วยเหลือลูกเรือประมงไทยครั้งนี้ หลังจากสถานเอกอัครราชทูต ณ กรุงไนโรบี ได้รับแจ้งจากลูกเรือที่ประสงค์จะเดินทางกลับประเทศไทย เมื่อวันที่ 1 สิงหาคมที่ผ่านมา ทางสถานเอกอัครราชทูตฯ ได้ประสานงานกับทางการโซมาเลีย และเจ้าของเรืออย่างใกล้ชิด เพื่ออำนวยความสะดวกให้ลูกเรือได้กลับประเทศไทยตามความประสงค์ โดยลูกเรือกลุ่มแรก 14 คน เดินทางออกจากโซมาเลีย ตั้งแต่วันที่ 7 สิงหาคม 2562 และกลุ่มล่าสุด อีก 4 คน ที่เดินทางออกจากโซมาเลีย เมื่อวันที่ 11 สิงหาคม 2562